CELEX: 32017R1168
Language: lt
Date: 2017-06-26 00:00:00
Title: 2017 m. birželio 26 d. Komisijos įgyvendinimo reglamentas (ES) 2017/1168 dėl tam tikrų prekių klasifikavimo Kombinuotojoje nomenklatūroje

1.7.2017   
               
               
                  LT
               
               
                  Europos Sąjungos oficialusis leidinys
               
               
                  L 170/53
               
            KOMISIJOS ĮGYVENDINIMO REGLAMENTAS (ES) 2017/1168
      2017 m. birželio 26 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 26 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Apskritas 38 cm skersmens gaminys (vairaračio apvalkalas), pagamintas iš plastikų (polivinilchlorido (PVC)).
                     Gaminys skirtas autotransporto priemonės vairaračiui apvilkti, siekiant pagerinti jo išvaizdą, apsaugoti vairaratį nuo prakaito ir dėvėjimosi, taip pat rankoms apsaugoti nuo per didelio karščio ir šalčio.
                     Žr. paveikslą (*1).
                  
                  
                     3926 90 97 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3926 , 3926 90  ir 3926 90 97  atitinkančiais prekių aprašymais.
                     Gaminys nelaikytinas vairaračio dalimi ir nepriskirtinas 8708 94  subpozicijai, nes jis nebūtinas vairaračio funkcijai atlikti.
                     Gaminys nelaikytinas ir kita autotransporto priemonių, priskiriamų 8701 –8705  pozicijoms, dalimi ar reikmeniu ir nepriskirtinas 8708 99  subpozicijai, nes jis nėra būtinas, kad autotransporto priemonė veiktų, nėra skirtas pritaikyti autotransporto priemonę konkrečiam veikimui, nesuteikia jai papildomų galimybių ir nesudaro galimybių naudoti autotransporto priemonę konkrečia paskirtimi, susijusia su pagrindine jos funkcija (žr. Sprendimo C-152/10 Unomedical, ECLI:EU:C:2011:402, 29 ir 36 punktus).
                     Todėl gaminys klasifikuotinas pagal medžiagą, iš kurios jis pagamintas (plastiką), laikytinas kitu gaminiu iš plastikų ir jam priskirtinas KN kodas 3926 90 97 .
                  
               
            
         
            (*1)  Paveikslas pateikiamas tik dėl informacijos.